stanford-oval/wikipedia huggingface dataset:
יורב הראל
קריירה

בשנת 1988 החל הראל לעבוד כפועל במה ו"בקליינר" בחברות ההגברה והתאורה "ידע קול", "בטי בם" ו"מזוז", בין השאר בהופעות של פורטרט, טיפקס, אתניקס, מאיר בנאי ועוד.
עוד לפני שירותו הצבאי עבד בטדי הפקות כמנהל הצגה בהופעות של פורטרט, קורין אלאל, במופע "עלילות משה בעיר הגדולה", במופע של "הקומדי סטור" ועוד. לאחר שחרורו מצה"ל, בשנים 96–1994 הפיק קליפים לפורטרט, יגאל כרמל ועוד.
ב-1996 החל הראל לשמש כמנכ"ל וכמפיק הראשי של אולפני מימד MTVS. בין התוכניות הבולטות שהראל היה מעורב בהפקתן היו "ארץ נהדרת", "בשידור חי עם דן שילון", "גלגל המזל", "החמישייה הקאמרית", "החרצופים", "הראשון בבידור", "כוכב נולד", "רק בישראל", "לילה גוב", "שמש", "הכספת", "קיץ על החוף" ועוד.
בשנותיו כמנכ"ל MTVS היה הראל מעורב גם בהפקת משדרים מיוחדים רבים ובהם משדרי גמר "כוכב נולד" בעונות 1–10, משדר "פעמוני היובל", משדר הבחירות של ערוץ 2 בשנת 1999, טקסי מלכת היופי, טקס פרסי אופיר (האוסקר הישראלי), טקס פרסי תמוז ועוד.
בשנת 2005 מונה הראל כיועץ מיוחד לוועדת המכרז של ערוץ 2 החדש מטעם הרשות השנייה לטלוויזיה ורדיו. בשנה זו מונה הראל למנכ"ל ושותף בקבוצת פרומרקט, חברה שעוסקת בהפקת אירועים גדולים ובקידום מכירות עבור כמה מהחברות המובילות במשק בישראל ובהן סלקום, החברה המרכזית למשקאות, תנובה, yes, בנק הפועלים, P&G ועוד. כמנכ"ל פרומרקט היה הראל מעורב בבניית אסטרטגיה שיווקית לחברות אלה וכן בהפקת אלפי אירועים ובהם הופעות, תערוכות, פסטיבלים ואירועי ענק, הבולטים שבהם: כפר המוזיקה של "קוקה קולה", מופעי סלקום ווליום, ועידת הנשיא, ביקור האפיפיור בנדיקטוס ה-16 בישראל ועוד.
בשנת 2006 הקים הראל את חברת התוכן השיווקי "C".
בשנת 2008 נבחר הראל לרשימת 40 המנהלים המובילים מתחת לגיל 40 מטעם העיתון גלובס.
בשנת 2009 החל הראל לשמש כמפיק שותף של מופעים בינלאומיים בישראל ובהם של מדונה, הרולינג סטונז, ברברה סטרייסנד ועוד.
בשנת 2014 יזם והפיק את "זו אותה האהבה", מופע הוקרה לזכרו של אריק איינשטיין בפארק הירקון בהשתתפות מיטב אמני ישראל ובהם שלום חנוך, ריטה, מיקי גבריאלוב, יהודית רביץ, קורין אלאל ועוד. באותה שנה הפיק הראל את השקת השעון הראשון בעולם של ויל.איי.אם בישראל. בשנה זו החל הראל לשמש כשותף ויזם של SAMASAMA LIVE, פארק אינטראקטיבי חדשני בפיתוח ישראלי. החברה נמכרה לסירק דו סוליי והפארק נפתח במדריד.
בשנת 2015 החל לשמש בהתנדבות מלאה כשותף בעמותת מרכז טל לרפואה אונקולוגית, במסגרתה הפיק אירועי גיוס תרומות וחשיפה ובהם גם מופעי איחוד של שלישיית הגשש החיוור, חבורת "זהו זה!", הקומדי סטור ועוד.
בשנת 2015 החל הראל לשמש כמפיק ראשי בחברת NMC יונייטד וכשותף בחברת "עונת ההופעות", חברת הניהול והייצוג של שלמה ארצי. במסגרת תפקידו הראל לוקח חלק בהפקת כל הופעותיו של ארצי בארץ ובעולם, ובהן הופעות במדיסון סקוור גארדן בניו יורק ובסוני ארנה קנדה ב-2017, שני מופעי ענק בזאפה לייב פארק ראשון לציון לציון 50 שנות יצירה ב-2019, ומאות הופעות באמפי קיסריה, אמפי בריכת הסולטן, היכל מנורה מבטחים ועוד.
בנוסף משנת 2016 מנהל הראל את סוכנות NMC LIVE, חברה המייצגת, מנהלת ומפיקה הופעות בארץ ובעולם עבור מגוון מוסדות – חברות, ארגונים, עיריות, ועדי עובדים ועוד. בין האמנים שהחברה מייצגת נמנים איתי לוי, אליאנה תדהר, גלי עטרי, דני סנדרסון, הראל סקעת, טל פרידמן, לי בירן, נועה קירל, עטרה אוריה, עילי בוטנר, רן דנקר, שחר טבוך, הכבש ה-16 ועוד.
בשנת 2024 סיים בהצלחה תוכנית דירקטורים ונושאי משרה בכירה באוניברסיטת תל אביב והוסמך כדירקטור.
חיים אישיים

הראל נשוי לדנה ואב לשלושה ילדים. מתגורר בהוד השרון.
הערות שוליים

1 2  ערן סויסה, יורב הראל מצטרף לצוות הניהול הבכיר של שלמה ארצי, באתר X (לשעבר טוויטר), ‏31.8.2015
1 2 3  אודות, באתר איגוד תעשיית התרבות והפקות הבמה בישראל
1 2  ענת ביין-לובוביץ', ‏יורב הראל, מנכ"ל פרומרקט: "אני מנהל טוב יותר מיוני סער", באתר גלובס, 8 באפריל 2008
↑  ענת ביין ויעל גאוני, ‏משנה למנכ"ל פרומרקט ייעץ לתוכן במכרז ערוץ 2, באתר גלובס, 22 במרץ 2005
↑  אורנה יפת, יוני סער פורש מתפקיד מנכ"ל קבוצת פרומרקט, באתר ynet, 10 בספטמבר 2007
↑  ענת קם‏, יורב הראל מונה למנכ"ל פרומרקט, באתר וואלה, 10 בספטמבר 2007
↑  כפר המוזיקה של "קוקה קולה" פותח את שעריו, באתר ynet, 30 ביולי 2003
↑   כפר המוזיקה של קוקה קולה בניצנים, סרטון בערוץ "promarket", באתר יוטיוב (אורך: 04:12)
↑  טל פרי, ‏אחרי 14 שנה: סלקום מחזירה את פסטיבל ערד המיתולוגי, באתר גלובס, 24 באוגוסט 2009
↑  חברת התוכן השיווקי "C" מצטרפת לאיגוד חברות הפרסום, באתר כלכליסט, 7 במרץ 2011
↑   ניר גורלי, מופע המחווה לאריק איינשטיין היה ערב מלא באגדות, באתר הארץ, 7 באוקטובר 2014
↑  אילן שאול, ‏מופע ההוקרה לאריק איינשטיין גרם לי להבין: זה הבית, באתר מעריב אונליין, 13 באוקטובר 2014
↑  יונתן ריגר, ‏המופע שהופך את הקהל לאמן היוצר, באתר ‏מאקו‏, 4 ביוני 2015
↑   SAMA-SAMA - Ahora en Madrid, סרטון בערוץ "Sama Sama Live", באתר יוטיוב (אורך: 01:26)
↑  103FM, ‏הגשש החיוור בהופעת איחוד: שייקה, גברי ולצדם פולי בהולוגרמה, באתר מעריב אונליין, 11 בדצמבר 2017
↑  רן בוקר, ערב טוב: שלמה ארצי מול אלפים בניו יורק, באתר ynet, 28 באפריל 2017
↑  רן בוקר, צפו: שלמה ארצי חוגג 50 שנות קריירה, באתר ynet, 18 באוגוסט 2019
↑  להתראות פלצנות, שלום אהבה, באתר magazina
| --- | --- |
בקרת זהויות :  NLI: 987007296746905171  ISNI: 0000 0004 0220 2933  VIAF: 297476322   WorldCat (עם VIAF): 297476322
הבובה ימימה (שיר)

| --- | --- |
 שיר בביצוע חוה אלברשטיין
 מתוך האלבום הבובה ימימה
 יצא לאור:  1970
 שפה:  עברית
 אורך:  1:14
 חברת תקליטים:  CBS ישראל
 כתיבה:  בלהה יפה
 לחן:  לחן עממי
"הַבֻּבַּה יְמִימָה" (בכתיב מלא: "הבובה ימימה") הוא שיר ילדים שהוקלט על ידי הזמרת הישראלית חוה אלברשטיין. את השיר הוציאה בשנת 1970 לאור חברת התקליטים CBS ישראל כרצועה הפותחת במיני-אלבום השביעי של אלברשטיין, הנושא את אותו שם.
רקע וכתיבה

"הבובה ימימה" נכתב על ידי בלהה יפה ללחן עממי. השיר מתאר את ימימה, בובה מתוקה, מעט פגומה אך אהובה מאוד. הדוברת מספרת על מראה החיצוני – היא יפה אך רגליה עקומות. בכל מקום שאליו היא הולכת, הסובבים משבחים את יופייה ומציינים את הפגם ברגליה, שמותיר אותה שונה מהבובות ה"רגילות".
בפזמון החוזר, מייחלת הדוברת ליום שבו ימימה תגדל ותוכל להתגבר על תחושת הלעג. השיר מעלה מסר על קבלה עצמית, חיבה וחמלה כלפי תכונות ייחודיות, גם כשלא הכול "מושלם" מבחינה חיצונית.
במרוצת השנים פורסמו כמה גרסאות כיסוי לשיר, כשהמוכרות בניהן הן של עפרה חזה, חני נחמיאס ודורית ראובני.
השיר בוצע גם על ידי ציפי שביט בקלטת הווידאו הראשונה של "100 שירים ראשונים" (מבית "קלסיקלטת") ובנוסף גם זכה לקליפ מצויר שהפיקה האנימטורית נטע כנפי לפרויקט "ילדות ישראלית" של ערוץ "הופ!" בשנת 2005.
הערות שוליים

↑  הבובה ימימה (שיר) באתר סטריאו ומונו
↑  מילות השיר, באתר שירונט
↑   הבובה ימימה, סרטון בערוץ "עפרה חזה – נושא", באתר יוטיוב, 5 בספטמבר 2019
↑   בובה ימימה - ילאדינו - חני נחמיאס ועירית ענבי, סרטון בערוץ "חני נחמיאס - Hanny Nahmias", באתר יוטיוב, 18 בספטמבר 2017
↑   דורית ראובני בובה ימימה, סרטון  באתר יוטיוב, 23 באוגוסט 2011
עיר הרוחות (סרט)

| --- | --- |
 בימוי:  לחאגוואדולם פורב־אושיר
 תסריט:  לחאגוואדולם פורב־אושיר
 שחקנים ראשיים:  טרגל בולד־ארדנה, נומין־ארדנה אריונביאמבה, בולגן צ'ולונבאט
 מדינה:  מונגוליה
 משך הקרנה:  104 דקות
 דף הסרט ב־IMDb
 
עיר הרוחות (במונגולית: Сэр сэр салхи - "סֶר סֶר סַאלְחִי"; "אדון רוח") הוא סרט דרמה בהפקה משותפת מונגולית, גרמנית, צרפתית, קטרית, הולנדית ופורטוגלית משנת 2023. זהו סרט הביכורים של הבמאית לחאגוואדולם פורב־אושיר, שגם כתבה את התסריט. הוא מפגיש בין סוגות סרט התבגרות וקולנוע פולקלור, ומציג את החיים באולן בטור מנקודת המבט המפגישה בין הכרך המודרני להוויי הקהילות המסורתיות הפשוטות שבשוליו, שזוהי נקודת מבטו של גיבור הסרט. היצירה הוקרנה לראשונה כחלק ממסגרת החשיפה "אוריזונטי" של פסטיבל הסרטים של ונציה בקיץ 2023. הסרט עורר בהמשך עניין כאשר הוקרן בפסטיבלי הסרטים הבין-לאומיים של טורונטו, ירושלים, פוסאן והלסינקי, וייצג את מונגוליה בתחרות על פרס האוסקר לסרט הזר הטוב ביותר בטקס פרסי האוסקר ה-96.
עלילה

נער מופנם משמש לפרנסת משפחתו הכפרית בתור שאמאן המסייע לאנשי הקהילה. אך בתוך-תוכו אין הוא באמת רוצה בייעוד של נזיר, אלא בהשתלבות בהצלחה הקפיטליסטית של העיר הגדולה המצעידה בהצלחה את מונגוליה אל המאה ה-21 ומיוצגת ברבי-הקומות החדשים של אולן בטור, הניבטים אליו מחצרות המגורים הניידים והיורטים באזורים הנחשלים הסובבים את העיר בהרים הקפואים. שם הוא פוגש שכנים המבקשים רפואה ופרנסה כאשר הוא חמוש בתוף-עור ומסכה קדמונית, ובד-בבד משקיע בלימודיו כתיכוניסט טיפוסי במערכת החינוך שבה שיטת חינוך עריצית. בעודו מצוי במתח המתמיד הזה, הוא נקשר לאחת מלקוחותיו, נערה המתגלה כמרדנית ומיד גוררת אותו אל מחוזות שלא הכיר. הוא מבקש להגשים דרכה את המקומות החבויים המתנגשים עם המסגרות והתבניות שלו, ומגלה כי ההתאהבות מערערת את כוחו המאגי אך מגבירה בו תכונות אחרות, ויחדיו הם מגלים את העיר. כאשר היא מבשרת לו שהיא עוזבת את הארץ, הוא אינו מקבל זאת יפה. אך כאשר הדברים שוקעים, שב הגיבור ומשלים עם ההכרה בכך שהייעוד של אבותיו הוא זה שנועד לו.
פרסים ומועמדויות

במתחם אוריזונטי בפסטיבל הסרטים של ונציה 2023 זיכה הסרט את טרגל בולד־ארדנה בפרס השחקן הטוב ביותר עבור משחקו בתפקיד הראשי, והיה כמו-כן מועמד לפרס בקטגוריית הסרט הטוב ביותר.
דנה מרמור

| --- | --- |
אין תמונה חופשית
 לידה:  28 ביולי 1979 (בת 45)
 מדינה:  ישראל ישראל
 תקופת הפעילות:  1996–2010 (כ־14 שנים)
 עיסוק:  שחקנית, מנחת טלוויזיה, מדבבת, כוכבת ילדים
 מקום לימודים:  אוניברסיטת תל אביב
 פרופיל ב-IMDb
דנה מרמור אלרגנד (נולדה ב-28 ביולי 1979) היא  שחקנית, כוכבת ילדים, מדבבת, ומנחת ישראלית בעברה.
ביוגרפיה וקריירה

מרמור נולדה גדלה בחולון, ויש לה אח אחד.
בשנים 1994–1997 מרמור הייתה חברה בלהקת "צעירי תל אביב".
בשנים 1996–1997 גילמה את טלי בסדרת הטלוויזיה "קפה פריז" ששודרה ב-HOT3.
בשנת 1999 הופיעה בסדרת הטלוויזיה "ספי" ושיחקה את האומנת בסדרת הטלוויזיה של ערוץ הילדים "כל העולם במה".
בשנת 2000 גילמה את אסתרקה בסדרת הטלוויזיה "בעקבות הסיפורים הקסומים" ששודרה בערוץ הילדים.
בשנת 2001 שיחקה את אור דגן בסדרת הטלוויזיה "משפחה וחצי".
בשנים 2001–2003 הנחתה בערוץ הילדים.
בשנת 2002 הנחתה את התוכנית "המגנט" ששודרה בערוץ הילדים. באותה שנה השתתפה במחזמר עמי ותמי עם אמיר פרישר גוטמן ומיקי קם.
בשנת 2004 השתתפה במחזמר דוקטור דוליטל.
בשנת 2005 השתתפה בתוכנית הפרידה של עודד מנשה מערוץ הילדים שנקראת "לעודד באהבה".
בשנת 2007 התארחה בעונה הראשונה של הסדרה הדרמה קומית של ערוץ 2 "מסודרים" בתפקיד ליה.
ביוגרפיה וקריירה > כמדבבת

בשנת 2003 דיבבה בסדרות הילדים "נסיכת הנילוס" בתפקיד נטב, ובסדרה "סיפורי סומסום".
בשנת 2007 דיבבה את דובשנית/אביבית בסרט הטלוויזיה "תותית: תותית מחפשת את האביב".
חיים אישיים

מרמור הייתה מאורסת לגיא פריגת.
היא נשואה ולאחר נישואיה הוסיפה לשם משפחה שלה את השם אלרגנד.
למרמור תואר ראשון בספרות עברית, ו-BA כללי מאוניברסיטת תל אביב.
החל מ-2008 מרמור מטפלת בפסיכודרמה.
הערות שוליים

1 2 3  נועם שגב, המנחים החדשים של ערוץ הילדים, באתר ynet, 29 באוגוסט 2001
↑  יפעת יעקובסון, למען הסדר הטוב, באתר ynet, 14 באפריל 2003
↑  רון גרנות, בפעם האחרונה באמת, באתר ynet, 8 ביוני 2005
1 2  דנה מרמור, באתר www.ishim.co.il
↑  Instagram, www.instagram.com
פגיעת הרקטה במג'דל שמס

| חלק מהחזית הצפונית במלחמת חרבות ברזל |
| --- | --- |

מגרש הכדורגל אחרי הטבח. בתחתית התמונה המכתש במקום שבו נפלה הרקטה
 תאריך:  27 ביולי 2024
 תאריך עברי:  כ"א בתמוז ה'תשפ"ד
 מקום:   מג'דל שמס, ישראל ישראל
 מטרה:  אזרחים
 קואורדינטות:  33°15′57″N 35°46′08″E﻿ / ﻿33.265722222222°N 35.768916666667°E﻿ / 33.265722222222; 35.768916666667
 סוג:  ירי רקטה
 נשק:  רקטה עתירת משקל איראנית מדגם פלק 1
 הרוגים:  12
 פצועים:  34
 מבצע:  חזבאללה חזבאללה
  (למפת אצבע הגליל מוגדלת) מג'דל שמס(למפת אצבע הגליל רגילה) מג'דל שמס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מג'דל שמס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מג'דל שמס
 
פגיעת הרקטה במג'דל שמס אירעה בשבת, 27 ביולי 2024, כחלק מהלחימה בחזית הצפונית במלחמת חרבות ברזל. רקטת פלק-1 עם ראש נפץ במשקל 53 קילוגרם ששיגר ארגון הטרור חזבאללה פגעה במגרש כדורגל במג'דל שמס שברמת הגולן, גרמה למותם של 12 ילדים ובני נוער, ופצעה 34 נוספים. המתקפה גרמה לפגיעה הקשה ביותר באוכלוסייה האזרחית בישראל במלחמת חרבות ברזל לאחר מתקפת הפתע ב-7 באוקטובר.
חזבאללה הכחיש את מעורבותו באירוע. מצה"ל נמסר שירי החזבאללה הוא תגובה לחיסול פעיל כוח רדואן שעות מספר לפני כן. גורמים במודיעין האמריקאי מסרו שאין ספק שהירי בוצע על ידי חזבאללה, אך לא ברור אם במכוון או בשוגג.
רקע

בבוקר 7 באוקטובר 2023 פתחו ארגוני הטרור ברצועת עזה בהובלת חמאס במתקפת פתע רחבת-היקף שכללה חדירת אלפי מחבלים ליישובי עוטף עזה ורצח אזרחים תוך ביצוע פשעים נגד האנושות. יום אחרי המתקפה הצטרף חזבאללה ללחימה והחל לירות טילי נ"ט, רקטות ופגזי ארטילריה לעבר יישובים ומוצבים ישראליים.
התקיפה

ביום שבת 27 ביולי 2024, בשעה 18:18, נשמעה אזעקה במג'דל שמס. לפי ערוץ החדשות אל-מיאדין המזוהה עם חזבאללה, הארגון ירה בערך 100 רקטות באותו יום. רקטת פלק-1 מתוצרת איראן פגעה במגרש כדורגל בעיר, שנמצא ליד גינת משחקים. הרקטה פגעה שניות ספורות אחרי הישמע האזעקה. שירותי חירום, בהם מגן דוד אדום, טיפלו בפצועים אנוש, בני 10 עד 20, חלקם הועברו למרפאות מקומיות, וחלקם הועברו לבתי חולים שונים בצפון. במהלך הערב נקבע מותם של 12 ילדים וילדות, נערים ונערות בגילאי 10–16.
במתקפה נהרגו שלושה שחקנים במחלקת הנוער של מועדון ספורט בני ממבע הגולן: ג'ון ודיע אבראהים בן ה-12, חאזם אכרם אבו סאלח בן ה-15, ואמיר רביע אבו סאלח בן ה-16. איתם נהרגו עוד נערים בני משפחתם של חאזם ואמיר: יזן נאיף אבו סאלח בן ה-12 ופג'ר ליית' אבו סאלח בן ה-16. עוד בהרוגות, שתי ילדות שחקניות כדורסל מהפועל צעירי הגולן: איזל נשאת איוב בת ה-12, ואלמא איימן פח'ר א-דין בת ה-11. עימן נהרגה ילדה נוספת, ויניס אדהם א-ספדי בת ה-11. נער נוסף שנהרג הוא תושב עין קנייא הסמוכה: נאזם פאח'ר סעב בן ה-15. שני ילדים נוספים ממג'דל שמס נהרגו אף הם: מילאר מועדאד א-שעאר בן ה-10, ונאג'י טאהר אל-חלבי בן ה-11. יממה לאחר פגיעת הרקטה, נקבע מותו של הילד ג'יפארא אבראהים בן ה-11, שנעדר לאחר נפילת הרקטה ונערכו אחריו חיפושים במשך כל היום, עד שזוהו שרידי גופתו.
לפני האסון, חזבאללה קיבל אחריות על מתקפת רקטות ליד מג'דל שמס כנקמה על הריגת ארבעה פעילי חזבאללה מוקדם יותר בכפר כילא.
תגובות > בישראל

השייח' מוואפק טריף, מנהיג העדה הדרוזית בישראל, גינה את הירי: ”הלם גדול מהטבח הנוראי שאירע הערב במתקפת טרור אכזרית ורצחנית שפגעה בילדים תמימים ששיחקו כדורגל. אי אפשר לדמיין ולתאר את מראות הזוועה של הילדים וחלקיהם המרוסקים השרועים על הדשא, מדינה מתוקנת לא יכולה להרשות לעצמה פגיעה מתמשכת באזרחיה ותושביה. זו המציאות המתמשכת מזה תשעה חודשים ביישובי הצפון. הערב זה חצה כל קו אדום ושחור אפשרי”.
ראש הממשלה בנימין נתניהו קיצר את ביקורו הרשמי בארצות הברית במספר שעות.
עשרה מהנרצחים הובאו למנוחות בהלוויה במג'דל שמס ב-28 ביולי, שבה השתתפו אלפים רבים. בהלוויה נכחו גם שרים מהליכוד ומהציונות הדתית. חלקם ספגו קריאות גנאי וזעם מהתושבים וממשתתפי ההלוויה וביקורת על מדיניות הממשלה.
ב-30 ביולי ישראל הרגה את פואד שוכר בסיכול ממוקד מהאוויר. פואד שוכר היה רמטכ"ל חזבאללה ויועצו הקרוב של חסן נסראללה, שעליו הטילה ישראל את האחריות על ירי הרקטה על מג'דל שמס. משרד הבריאות בלבנון הודיע כי בתקיפה נהרגו גם אישה ושני ילדים ו-85 אנשים נפצעו.
ב-3 באוקטובר 2024 ישראל הרגה את ח'דר אלשהאביה, מפקד גזרת הר דב בחזבאללה, שפיקד על ירי הרקטה למג'דל שמס.
תגובות > בעולם

בכיר בחזבאללה, מוחמד עפיף, טען כי הארגון אינו אחראי למתקפה על מג'דל שמס. בהודעה רשמית של חזבאללה, הארגון הכחיש "כל קשר לאירוע". צה"ל דחה את הכחשת חזבאללה והודיע כי לפי הערכות המצב בצה"ל והמודיעין, הירי למג'דל שמס בוצע על ידי חזבאללה.
לבנון ממשלת לבנון גינתה את התקיפה ומסרה: ”אנו מגנים את כל מעשי האלימות נגד אזרחים וקוראים להפסקה מיידית של פעולות האיבה בכל החזיתות. תקיפת אזרחים היא הפרה בוטה של החוק הבינלאומי, הסותרת את עקרונות האנושות”.
ארצות הברית ארצות הברית גינתה גם היא את התקיפה ומסרה: ”מתקפה נוראית שבה נהרגו בני נוער וילדים ששיחקו כדורגל במג'דל שמס שבצפון ישראל. ליבנו עם משפחותיהם של אלו שאיבדו את יקיריהם, ואנו מתפללים להחלמה מהירה לאלו שנפגעו. ישראל ממשיכה להתמודד עם איומים חמורים על ביטחונה, כפי שראה היום העולם, וארצות הברית תמשיך לתמוך במאמצים לסיים את ההתקפות הנוראיות לאורך הקו הכחול. תמיכתנו בישראל בלתי מעורערת, כולל נגד כל ארגוני הטרור הנתמכים על ידי איראן, כולל חזבאללה הלבנוני”.
האיחוד האירופי האיחוד האירופי, שליח האו"ם למזרח התיכון וכן מדינות נוספות ובהן בריטניה, קנדה, שוודיה, ארגנטינה ובלגיה גינו את התקיפה אך קראו לשמור על איפוק כדי להימנע מהסלמה נוספת. נשיא ארצות הברית לשעבר והמועמד לנשיאות ארצות הברית דונלד טראמפ גינה בחריפות את רצח הילדים ואת חזבאללה וציין שממשלו הכיר בריבונות של ישראל על רמת הגולן.
חִכְּמַת אל-הִגְ'רי, המנהיג הרוחני של הדרוזים בסוריה, גינה גם הוא את התקיפה: ”הפשע הנתעב שפגע בחפים מפשע וילדים בכפר הבטוח מג'דל שמס. אנו קוראים לחוגים הבינלאומיים להעמיד לדין את מי שביצע את הפשע. יש להעניש את האשמים באמצעות החוק הבינלאומי על מה שעשו. ילדינו אינם אתרי אימונים או אתרי ניסויים, והשמיים שלנו אינם שדה קרב של אף אחד. לא ישיגו מטרות באמצעות דם ילדינו”. גם מנהיג הדרוזים בלבנון גינה את התקיפה.
ביאורים

↑  בדומה לשאר היישובים הדרוזיים ברמת הגולן, רבים מהתושבים רואים עצמם כאזרחי סוריה עד היום, ולפיכך בחרו שלא להחזיק באזרחות ישראלית אלא בתושבות קבע בלבד.[דרושה הבהרה]
אקסטרמופילים

נביעה חמה בפארק ילוסטון, בה משגשגים תרמופילים
אקסטרמופילים (באנגלית: Extremophiles; בעברית לעיתים: קיצונאים) הם יצורים חיים החיים בתנאי סביבה קיצוניים. רוב האקסטרמופילים הם בעיקר בקטריות וארכאונים. ניתן למצוא אקסטרמופילים בגומחות אקולוגיות ששום יצור אחר לא יכול לחיות בהן.
הסיומת "philes" מציינת אוהב בלטינית, והקידומת מציינת את סוג הסביבה או המאפיין הכימי / פיזיקלי בו היצור חי.
לצורך שימור מזון, להבדיל מתנאי החיים של אקסטרמופילים, על מנת להימנע מחיידקים אחרים המשגשגים בסביבות "רגילות", נוהגים למשל להמליח, ו/או לכבוש ו/או להקרין את המזון.
סוגים של אקסטרמופילים

מסווגים לפי התנאים בהם הם חיים. למשל:
אצידופילים (acidophile) - אוהבי חומצה - חיידקים החיים בסביבה חומצית, בה ערך ה-pH קטן מ-4.
אלקלופילים (Alkaliphile) - חיידקים החיים בסביבה בסיסית בערכי pH גבוהים מ-9.
אוסמופילים (osmophile) - חיידקים המסוגלים לחיות בסביבה בה הלחץ האוסמוטי גבוה – למשל, בסביבה עשירה בסוכר.
בארופילים (barophile) - אוהבי לחץ. חיידקים המסוגלים לחיות בלחצים אטמוספיריים גבוהים, למשל בקרקעית האוקיינוס שם הלחץ יכול להגיע גם ל-800 אטמוספירה.
האלופילים (halophile) - אוהבי מלח. החיידקים מעלים את הלחץ האוסמוטי בתוך התא וכך מונעים כניסת מלח לתאים ופיצוצם. כמו כן, הם משקיעים אנרגיה רבה בהוצאת המלחים מהתא. GFAJ-1 היא דוגמה לסוג זה.
תרמופילים (Thermophile) - אוהבי חום. חיידקים קדומים החיים בסביבה של מעל 45 מעלות צלזיוס.
קסרופילים (Xerophile) - אוהבי יובש. אורגניזמים היכולים לחיות בתנאיי יובש קיצוניים.
נוגדי רדיו (Radioresistance) - אוהבי קרינה. אורגניזמים היכולים לחיות בסביבה בעלת רמת קרינה מייננת גבוהה מאוד.
פסיכרופילים (Psychrophiles) - אוהבי קור, משגשגים בטמפרטורות של 20- עד 10 מעלות צלזיוס, רובם עמידים לקיפאון.
מיקרוארופילים (Microaerophile) - חיידקים הזקוקים לחמצן אך ברמה יותר נמוכה מאשר באוויר.
שימושים

PCR - שיטה מעבדתית בביולוגיה מולקולרית המשמשת לשכפול מזורז של מקטעי DNA. אחד משלבי התהליך משתמש בחלבון השייך לחיידק התרמופילי Thermus aquaticus שחי באזורים חמים.
אסטרוביולוגיה ואקסטרמופילים

אחת מהנחות העבודה של חיפוש חיים בכוכבי לכת חיצוניים היא כי קיימים שם יצורים החיים בסביבות חיים קיצוניות.
מקומות בהם חיים אקסטרמופילים

בנובמבר 2013, החוקר ג'ורג' קורוניס (אנ') היה לאדם הראשון שירד לקרקעית בור שער הגיהנום, ואסף דוגמיות מהקרקע, ונמצא כי הן מכילות אקסטרמופילים תרמופילים השורדים בטמפרטורות גבוהות. המשלחת בראשותו מומנה גם על ידי נשיונל ג'יאוגרפיק.
ראו גם

דובוני מים - יצור המסוגל לשרוד בתנאים קיצוניים
הערות שוליים

↑  Extremophile | Definition, Types, Examples, & Facts | Britannica, www.britannica.com
↑  ניתן למצוא ערך באנגלית לכל אחת מהקטגוריות
↑  הדס בשן,'"`UNIQ--nowiki-00000002-QINU`"'כוכבת: רעות סורק-אברמוביץ' היא הישראלית שרוצה לכבוש את מאדים, באתר "את", 4 ביוני 2018
↑  אודות מסע לקרקעית שער הגהנום
↑  אסור לפספס‏, נכנס ל"שער הגיהינום" שבוער ב-1,000 מעלות ומצא הוכחה לקיומים של חייזרים, באתר וואלה, 29 בדצמבר 2023
↑  ולא לקיים מחזור חיים רגיל, בניגוד לאקסטרמופילים
| --- | --- |
בקרת זהויות :  GND: 4332438-1  NKC: ph1057199
ספיידרמן המופלא (סדרת קומיקס)

| --- | --- |

 מידע קומיקס
 יוצר:  סטן לי סטיב דיטקו ג'ון רומיטה רוברט ק. קלמרן דיקון אפריקן בן רילי דייוויד מייקל ברטון מרק מילר
 סוגה:  גיבורי-על
 תקופת פרסום מקורית:  1962–2025 (כ־63 שנים)
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  מארוול קומיקס
 מספר החוברות:  923
 
ספיידרמן המופלא (באנגלית: Amazing Spider-Man) היא סדרת קומיקס אמריקאית בהוצאת מארוול קומיקס הממוקדת בהרפתקאותיו של גיבור העל ספיידרמן. זוהי אחת מסדרות הקומיקס הוותיקות והמשפיעות ביותר בכל הזמנים.
הסדרה, אשר פורסמה לראשונה בשנת 1963, נוצרה על ידי עורך הקומיקס סטן לי ואמן הקומיקס סטיב דיטקו, חודשים ספורים בלבד לאחר הופעת הבכורה של ספיידרמן בגיליון מספר 15 של הקומיקס "Amazing Fantasy". סדרת הקומיקס הפכה עם השנים לאחת מסדרות הקומיקס המצליחות ביותר של מארוול.
כאשר הסדרה פורסמה לראשונה ספיידרמן נחשב לסוג חדש של גיבור על אשר קהל הקוראים הצעיר היה יכול להזדהות עימו יותר, עקב היותו נער טיפוסי שמתמודד גם עם בעיות יום-יומיות טיפוסיות של בני נוער, בעודו נלחם במקביל בנבלי-על.
הגליונות המוקדמים של הסדרה הציגו לראשונה כמה מהנבלים האיקוניים ביותר של ספיידרמן, כולל דוקטור אוקטופוס, הגובלין הירוק והלטאה.
דמויות בולטות

פיטר פרקר/ספיידרמן – תלמיד תיכון טיפוסי שחייו משתנים לעד לאחר שהוא נעקץ על ידי עכביש רדיואקטיבי אשר מקנה לו יכולות על אנושיות כמו כוחות עצומים, זריזות אדירה, את היכולת לטפס על קירות, ואת היכולת לירות קורי עכביש מידיו.
דמויות בולטות > בני ברית וחברים

מיי פרקר – דודתו של פיטר פרקר אשר גידלה אותו לאחר מותם הטרגי של הוריו. לאורך רוב הסדרה היא איננה מודעת לכך שהאחיין שלה הוא ספיירדמן.
מרי ג'יין ווטסון – מושא האהבה של פיטר פרקר אשר בהמשך הופכת לאשתו. מרי ג'יין היא דוגמנית ושחקנית.
הארי אוסבורן – חברו הטוב ביותר של פיטר פרקר ובנו של התעשיין העשיר נורמן אוסבורן.
גוון סטייסי – אהבתו הגדולה הראשונה של פיטר פרקר. מותה הטראגי בידי הגובלין הירוק הפך לאחד האירועים המשמעותיים ביותר בחייו של פיטר פרקר.
ג'יי ג'ונה ג'יימסון – העורך הראשי של העיתון "דיילי בוגל" אשר מתעב במיוחד את ספיידרמן. הוא נוטה לפרסם מאמרים רבים המתארים את ספיידרמן כאיום לציבור, והוא מעסיק שלא במודע את פיטר פרקר כצלם עצמאי אשר משיג עבור תמונות של ספיידרמן.
פלאש תומפסון – בתחילת העלילה פלאש היה הבריון של פיטר פרקר בבית הספר תיכון בו פרקר למד. פלאש הופך בהמשך לאחד מהמעריצים הגדולים ביותר של ספיידרמן.
דמויות בולטות > נבלי-על

נורמן אוסבורן/הגובלין הירוק  – תעשיין עשיר ומושחת ואביו של הארי. בתור הגובלין הירוק הוא הופך לאחד מהאויבים הגדולים ביותר של ספיידרמן אשר גורם סבל רב בחייו של פיטר פרקר.
אוטו אוקטביוס/דוקטור אוקטופוס – מדען מבריק אשר הפך לאחד האויבים הגדולים ביותר של ספיידרמן.
ד"ר קורט קונורס/הלטאה – מדען וחבר קרוב של פיטר פרקר אשר בעקבות ניסוי כושל הופך ללטאה.
אדריאן טומס/הנשר – אחד האויבים הראשונים של ספיידרמן אשר משתמש בחליפת כנפיים.
פלינט מרקו/סאנדמן – נבל אשר מסוגל לשנות את גופו כך שיהפוך לחול.
וילסון פיסק/קינגפין – המנהיג של ארגון פשע.
עיבודים נוספים

הפופולריות של הסדרה הובילה לאורך השנים ליצירת עיבודים שונים לסדרת הקומיקס עבור הטלוויזיה, הקולנוע, משחקי וידאו ומדיות אחרת.
הערות שוליים

↑  DeFalco, Tom (2008). "1960s".  In Gilbert, Laura (ed.). Marvel Chronicle A Year by Year History. London, United Kingdom: Dorling Kindersley. p. 87. ISBN 978-0756641238. Deciding that his new character would have spider-like powers, [Stan] Lee commissioned Jack Kirby to work on the first story. Unfortunately, Kirby's version of Spider-Man's alter ego Peter Parker proved too heroic, handsome, and muscular for Lee's everyman hero. Lee turned to Steve Ditko, the regular artist on Amazing Adult Fantasy, who designed a skinny, awkward teenager with glasses.
פטריק דורגו

פטריק צ'ינזייקפרה דורגו (בדנית: Patrick Chinazaekpere Dorgu; נולד ב-26 באוקטובר 2004 בקופנהגן שבדנמרק) הוא כדורגלן דני המשחק בעמדת קשר הכנף בקבוצת מנצ'סטר יונייטד מהפרמייר ליג ובנבחרת דנמרק.
קריירת מועדונים

דורגו נולד בקופנהגן שבדנמרק, וגדל במחלקות הנוער של הוסום בולדקלוב, נורשלן ולצ'ה. בחודש פברואר 2023 האריך את חוזהו בלצ'ה עד לשנת 2027. ב-13 באוגוסט 2023 ערך דורגו את הופעת הבכורה שלו בקבוצה הבוגרת של המועדון, בניצחון 0–1 על קומו במסגרת הסיבוב הראשון בקופה איטליה לעונת 2023/2024. ב-20 באוגוסט ערך את הופעת הבכורה שלו בסרייה א', בניצחון 1–2 על לאציו במסגרת המחזור הראשון לעונת 2023/2024. ב-2 בפברואר 2024 הבקיע את שער הבכורה שלו במועדון, בניצחון 2–3 על פיורנטינה במסגרת המחזור ה-23 בליגה. בסך הכל ערך 32 הופעות ליגה בעונתו הראשונה בקבוצה הבוגרת, בהן הבקיע שני שערים.
ב-2 בפברואר, 2025 חתם בקבוצת מנצ'סטר יונייטד ל-5.5 שנים תמורת סכום של 30M €.
קריירה בינלאומית

דורגו שיחק בנבחרות הצעירות של דנמרק. ב-27 באוגוסט 2024 זומן לראשונה לסגל נבחרת דנמרק לקראת משחקי ליגת האומות 2024/2025 נגד נבחרות שווייץ וסרביה. ב-5 בספטמבר ערך את הופעת הבכורה שלו בנבחרת, בניצחון 0–2 על נבחרת שווייץ, בו הבקיע את השער הראשון של נבחרתו.